दोदोल

दोदोल हें नातालांचें मुखेल पारांपरीक गोड खाण. गोंयांत तर हें खूबूच फामाद. हें जिनस ल्हान भुरग्याक, व्हडल्यांक, तशेंच म्हाताऱ्याक लेगीत आवडटा. कारण दोदोल  मोव, गोड तशेंच रुचीक आसता.

 साहित्य 
1/4   पाव किल सुरय तांदळांचे पीठ 
4- नाल्लांचो रोस
1-किल माडांचें गोड
4-वेलचेचो पिठो
भिकणां वा काजु बियो 
1/2   कुलेर मीठthumb|दोदोल

 दोदोल कशें तयार करप 
पयलीं ४ नाल्लाचो रोस एके आयदनांत घालपाक जाय. उपरांत त्या रोसांत गोड घालून तें एकजीव करपाक जाय. गोड आनी रोस बरो फिरयतकूच तांतूत पीठ घालपाचें.उपरांत तें परतें एकजीव जायसर फिरोवपाक जाय. तांतूत वेलचेचो पिटो घालपाचो आनी मीठ घालून फिरोवपाचें. सगळें फिरोवन जातकच तें चुलीर दवरून बरो चाळो मारूंक जाय. हो चाळो सुमार ४५ मिनटा मारूंक जाय. चाळो मारतना तातूंत भिकणां वा काजु बीयो घालच्यो. अशें तरेन गोड रूचीक दोदोल तयार जाता. दोदोल करपाक कांय लोक माडांचे गोड वापरतात जाल्यार कांय लोक उशिंचें गोड वापरतात.

 दोदोल वाडप आनी खावप 
दोदोलाचें ल्हान कुडके करतात आनी तें नातालांच्या हेर गोड जिनसावांगडा  सोयऱ्यांक  तशेंच  लोंकांक वांटात . तशेंच तें नातालांच्या कुसवादावांगडा लोकांक वांटात.  
आंताच्या काळांत तर लोक खंयच्याय तेंपार करतात. तशेंच तें विदेशांत आशिल्या आपल्या सोयऱ्यां- धायऱ्यांक धाडटात. आता दोदोलाची मागणी भायल्या देशांनी वाडल्या, देखून दोदोल वेवसायाचो एक भाग जाला.^ A grammar and dictionary of the Malay language: with a preliminary ..., Volume 2 By John Crawfurd- 1852, page 43

 संदर्भ 

वर्ग:देवनागरी पानां
वर्ग:गोंयचीं खाणां-जेवणां